《凤凰台上忆吹箫 代人恨别》
明代·沈宜修

好事多磨，重云掩月，晓风惊梦难留。又一番春色，恼乱枝头。

湘难佩沉波冷，花影里、枉自凝眸。添怊怅，燕来鸿去，锁尽闲愁。

休休。楚台已远，生惹得情深，何处忘忧。叹幽怀几许，总付东流。

那更栏前芳草，萦人思、恨满银钩。空回首，从今风雨，两地悠悠。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。